****

**ฐานข้อมูลภูมิปัญญาท้องถิ่น**

**เทศบาลตำบลศรีมหาโพธิ อำเภอ ศรีมหาโพธิ จังหวัด ปราจีนบุรี**

รัฐธรรมนูญแห่งราชอาณาจักรไทย พุทธศักราชการ 2560 มาตรา 57 รัฐต้อง (1) อนุรักษ์ ฟื้นฟู และส่งเสริมภูมิปัญญาท้องถิ่น ศิลปะ วัฒนธรรม ขนบธรรมเนียมและจารีตประเพณี อันดีงามของท้องถิ่นและของชาติ และจัดให้มีพื้นที่สาธารณะ สำหรับกิจกรรมที่เกี่ยวข้อง รวมทั้ง ส่งเสริมและสนับสนุนให้ประชาชน ชุมชน และองค์กรปกครองส่วนท้องถิ่น ได้ใช้สิทธิและมีส่วน ร่วมในการดำเนินการด้วย ภูมิปัญญาไทยมีความสำคัญอย่างยิ่ง ช่วยสร้างชาติให้เป็นปึกแผ่นมั่นคง สร้างความภาคภูมิใจและศักดิ์ศรีเกียรติภูมิ แก่คนไทย สามารถปรับ ประยุกต์หลักธรรมคำสอน ทางศาสนาใช้กับชีวิตได้อย่างเหมาะสมสร้างความสมดุลระหว่างคนกับสังคม และธรรมชาติได้ อย่างยั่งยืน ช่วยเปลี่ยนแปลงปรับปรุงวิถีชีวิตของคนไทยให้เหมาะสมได้ตามยุค ตามสมัย

กองการศึกษา ศาสนา และวัฒนธรรม เทศบาลตำบลศรีมหาโพธิ อำเภอศรีมหาโพธิ จังหวัดปราจีนบุรีได้เล็งเห็น ความสำคัญของภูมิปัญญา ท้องถิ่น จึงได้ดำเนินการสำรวจฐานข้อมูลภูมิปัญญาท้องถิ่น ปราชญ์ชาวบ้าน หรือปราชญ์ท้องถิ่นเพื่อให้ข้อมูลภูมิปัญญาท้องถิ่น ปราชญ์ชาวบ้าน หรือปราชญ์ ท้องถิ่น เพื่อสืบสานและอนุรักษ์ภูมิปัญญาท้องถิ่นที่สำคัญและมีประโยชน์ไว้ไม่ให้สูญหายไปจาก ชุมชน และหวังเป็นอย่างยิ่งว่าฐานข้อมูลภูมิปัญญาท้องถิ่น ปราชญ์ชาวบ้าน หรือปราชญ์ท้องถิ่น เล่มนี้จะเป็นประโยชน์ต่อสาธารณชนในการศึกษาภูมิปัญญาท้องถิ่น ปราชญ์ชาวบ้าน หรือ ปราชญ์ท้องถิ่น ต่อไป

กองการศึกษา

เทศบาลตำบลศรีมหาโพธิ

อำเภอศรีมหาโพธิ จังหวัดปราจีนบุรี

## [ข้อมูลสภาพทั่วไป](http://www.srimahaphot.go.th/general-condition-information.html) ของเทศบาลตำบลศรีมหาโพธิ

**1. ลักษณะที่ตั้ง/อาณาเขตและเขตการปกครอง** เทศบาลตำบลศรีมหาโพธิ มีพื้นที่ 2.6 ตารางกิโลเมตร ตั้งอยู่เลขที่ 444 หมู่ที่ 4 ตำบลศรีมหาโพธิ อ.ศรีมหาโพธิ จ. ปราจีนบุรี ครอบคลุม 4 ชุมชน คือ

1. ชุมชนริมน้ำ หมู่ที่ 3 ตำบลศรีมหาโพธิ

2. ชุมชนบ้านท่าประชุม หมู่ที่ 4 ตำบลศรีมหาโพธิ

3. ชุมชนลายพระหัตถ์ หมู่ที่ 6 ตำบลหนองโพรง

4. ชุมชนหลุมเมือง หมู่ที่ 9 ตำบลศรีมหาโพธิ

เทศบาลตำบลศรีมหาโพธิ ห่างจากตัวจังหวัดปราจีนบุรี 19 กิโลเมตร และกรุงเทพมหานคร 170 กิโลเมตร มีอาณาเขตติดต่อ ดังนี้

ทิศเหนือ จรด บ้านคลองโพธิ์ หมู่ที่ 1 ต. บ้านทาม

ทิศใต้ จรด บ้านหนองโพรง หมู่ที่ 6 ต. หนองโพรง

ทิศตะวันออก จรด บ้านท่าตะคร้อ หมู่ที่ 4 ต. ศรีมหาโพธิ

ทิศตะวันตก จรด บ้านดอนตะแบก หมู่ที่ 2 ต. ศรีมหาโพธิ

**2. สภาพภูมิประเทศและลักษณะภูมิอากาศ**

- ลักษณะภูมิประเทศ เป็นที่ราบลุ่ม ตั้งอยู่ริมแม่น้ำบางปะกง (แม่น้ำปราจีนบุรี) ซึ่งเกิดจากแควหนุมานและแควพระปรงไหลมาบรรจบกันที่อำเภอกบินทร์บุรี อำเภอศรีมหาโพธิ อำเภอเมือง และอำเภอบ้านสร้าง แล้วไหลรวมกับแม่น้ำนครนายกเข้าสู่จังหวัดฉะเชิงเทรา ไหลลงสู่อ่าวไทยที่อำเภอบางปะกง จังหวัดฉะเชิงเทรา เป็นพื้นที่ที่เหมาะแก่การเพาะปลูก

- ลักษณะภูมิอากาศโดยทั่วไป สามารถแบ่งออกได้เป็น 3 ฤดู คือฤดูร้อน ฤดูฝน และฤดูหนาวโดยทั่วไปได้รับอิทธิพลจากลมมรสุมตะวันตกเฉียงใต้ มีอากาศร้อนจัดในฤดูร้อนและค่อนข้างหนาวจัดในฤดูหนาว

**3. สภาพเศรษฐกิจและสังคมโดยรวม**

ประชากรส่วนใหญ่ ประกอบอาชีพค้าขาย เกษตรกรรมและรับจ้าง ซึ่งในอนาคตจะเปลี่ยนแปลงจากสังคมชนบทสู่สังคมเมืองอุตสาหกรรม เนื่องจากมีการตั้งโรงงานอุตสาหกรรมในเขตใกล้เคียง

**ประเภทของภูมิปัญญาท้องถิ่น**

ภูมิปัญญาท้องถิ่น หมายร่วมถึง ทุกสิ่งทุกอย่างที่ชาวบ้าน คิดค้นขึ้น แล้วนำมาปรับปรุง แก้ไขพัฒนาแก้ปัญหา เป็นทั้ง สติปัญญาและองค์ความรู้ทั้งหมดของชาวบ้าน ดังนั้น จึงมีความครอบคลุมเนื้อหาสาระและแนวทางดำเนินชีวิตใน วงกว้าง ภูมิปัญญาท้องถิ่นประกอบไปด้วยองค์ความรู้ใน หลายวิชา ดังที่ สำนักงานคณะกรรมการการศึกษาแห่งชาติ (2541) ได้จำแนกไว้รวม 10 สาขา คือ

**1. สาขาเกษตรกรรม** หมายถึง ความสามารถในการผสมผสานองค์ความรู้ ทักษะ และ เทคนิคด้านการเกษตรกับเทคโนโลยี โดยการพัฒนาบนพื้นฐาน คุณค่าดั้งเดิม ซึ่งคนสามารถพึ่งพา ตนเองในสภาวการณ์ต่างๆ ได้ เช่น การทำการเกษตรแบบผสมผสาน การแก้ปัญญา การเกษตร เป็นต้น

**2. สาขาอุตสาหกรรมและหัตถกรรม (ด้านการผลิตและการบริโภค)** หมายถึง การรู้จักประยุกต์ใช้เทคโนโลยีสมัยใหม่ในการแปรรูปผลผลิตเพื่อ ชะลอการนำเข้าตลาด เพื่อแก้ปัญหาด้าน การบริโภคอย่างปลอดภัย ประหยัด และเป็นธรรมอันเป็นกระบวนการให้ชุมชนท้องถิ่นสามารถ พึ่งตนเองทาง เศรษฐกิจได้ ตลอดทั้งการผลิตและการจัดจำหน่ายผลผลิตทางหัตถกรรม เช่น การรวมกลุ่มของกลุ่มโรงงานยางพารา กลุ่มหัตถกรรม และอื่นๆ เป็นต้น

**3.** **สาขาการแพทย์ไทย** หมายถึง ความสามารถในการจัดการป้องกันและ รักษาสุขภาพ ของคนในชุมชน โดยเน้นให้ชุมชนสามารถพึ่งพาตนเองทาง ด้านสุขภาพและอนามัยได้

**4.** **สาขาการจัดการทรัพยากรธรรมชาติและสิ่งแวดล้อม** หมายถึง ความสามารถเกี่ยวกับ การจัดการทรัพยากรธรรมชาติและสิ่งแวดล้อม ทั้งอนุรักษ์ การพัฒนา และใช้ประโยชน์จากคุณค่า ของทรัพยากรธรรมชาติและสิ่งแวดล้อมอย่างสมดุลและยั่งยืน

**5. สาขากองทุนและธุรกิจชุมชน** หมายถึง ความสามารถในด้านบริหารจัด การค้าการ สะสมและบริการกองทุนและธุรกิจในชุมชน ทั้งที่เป็นเงินตราและ โภคทรัพย์เพื่อเสริมชีวิตความ เป็นอยู่ของสมาชิกในชุมชน

**6.** **สาขาสวัสดิการ** หมายถึง ความสามารถในการจัดสวัสดิการในการประกัน คุณภาพชีวิต ของคนให้เกิดความมั่นคงทางเศรษฐกิจ สังคม และ วัฒนธรรม

**7. สาขาศิลปกรรม** หมายถึง ความสามารถในการผลิตผลงานทางด้านศิลปะ สาขาต่างๆ เช่น จิตกรรม ประติมากรรม วรรณกรรม ทัศนศิลป์ คีตศิลป์ เป็นต้น

**8. สาขาจัดการ** หมายถึง ความสามารถในการบริหารการจัดการดำเนินงาน ด้านต่างๆ ทั้ง ขององค์กรชุมชน องค์กรทางสังคมอื่นๆ ในสังคมไทย เช่น การจัดการองค์กรของกลุ่มแม่บ้าน ระบบผู้เฒ่าผู้แก่ในชุมชน เป็นต้น กรณีของการจัดการศึกษาเรียนรู้ นับได้ว่าเป็นภูมิปัญญาสาขา การจัดการที่มีความสำคัญ เพราะการจัดการศึกษาเรียนรู้ดี หมายถึง กระบวนการเรียนรู้พัฒนา และถ่ายทอดความรู้ภูมิปัญญาไทยที่มีประสิทธิผล

**9. สาขาภาษาและวรรณกรรม** หมายถึง ความสามารถผลิตผลงาน เกี่ยวกับด้านภาษา ทั้ง ภาษาถิ่น ภาษาโบราณ ภาษาไทย และการใช้ภาษา ตลอดทั้งด้านวรรณกรรมทุกประเภท

**10. สาขาศาสนาและประเพณี** หมายถึง ความสามารถประยุกต์และ ปรับใช้หลักธรรม คำสอนทางศาสนาความเชื่อและประเพณีดั้งเดิมที่มีคุณค่า ให้เหมาะสมต่อการประพฤติปฏิบัติให้ บังเกิดผลดีต่อบุคคลและสิ่งแวดล้อม เช่น การถ่ายทอดหลักศาสนา การจัดพิธีบวงสรวงโบราณสถานลายพระหัตถ์ ฯลฯ เป็นต้น

**ประเพณี/วัฒนธรรม ในพื้นที่เทศบาลตำบลศรีมหาโพธิ**

**อำเภอศรีมหาโพธิ จังหวัดปราจีนบุรี**

**งานประเพณีลอยกระทง**

**หลักการและเหตุผล**

ประเพณีลอยกระทง ตรงกับวันเพ็ญ ( วันขึ้น 15 ค่ำ ) เดือน 12 ( ตามปฏิทินทางจันทรคติ ) ประเพณีลอยกระทงเป็นประเพณีเก่าแก่ มีมาตั้งแต่ครั้งสุโขทัย ตามความเชื่อของท้องถิ่น ประเพณีลอยกระทงจัดขึ้นเพื่อขอขมา ลาโทษ พระแม่คงคา เพราะชาวไทยสมัยก่อนประกอบอาชีพเกี่ยวกับการกสิกรรม ซึ่งจะต้องอาศัยน้ำเป็นปัจจัยหลักในการเพาะปลูกพืชพันธุ์ธัญญาหาร ปัจจุบันประเพณีลอยกระทง ได้กลายเป็นประเพณีที่ชาวไทยทั่วทุกภูมิภาคถือปฏิบัติกันและได้กำหนดจัดใน ทุกพื้นที่ทั่วประเทศ จนเป็นที่รู้จักแพร่หลายไปทั่วโลกและเป็นเอกลักษณ์อย่างหนึ่งของประเทศไทยแต่ละภูมิภาคต่างก็มีประเพณีปฏิบัติตามวิถีวัฒนธรรมและความเชื่อของท้องถิ่น กระทงที่นำมาลอยส่วนใหญ่มักจะประดิษฐ์ ประดอย เป็นรูปดอกบัวบานอย่างสวยงามด้วยวัสดุซึ่งหาได้ในท้องถิ่น เมื่อถึงเวลาพลบค่ำบรรดาผู้คนต่างนำกระทงที่เตรียมไว้มาปักดอกไม้ จุดธูป เทียน แล้วปล่อยให้ล่องลอยไปตามกระแสน้ำ บางคนก็ตัดผมและเล็บใส่ลงไปด้วยเพื่อให้เคราะห์ต่าง ๆ ลอยไปพร้อมกับกระทง บางคนก็ใส่เงินลงไปในกระทงเพื่อเป็นการให้ทาน หนุ่ม ๆสาว ๆ ก็อธิษฐานขอพรให้สมหวังในความรัก หลังจากลอยกระทงเสร็จแล้ว ก็ชักชวนกันดูการละเล่นรื่นเริงบนฝั่ง เช่น การจุดพลุ ดอกไม้ไฟและมหรสพ ต่าง ๆ

ประเพณีลอยกระทง เป็นประเพณีหนึ่งที่เปิดโอกาสให้บุคคลภายนอกสามารถเข้ามามีส่วนร่วมในกิจกรรมต่าง ๆ ได้โดยไม่กระทบเทือนถึงแก่นสำคัญของประเพณี การท่องเที่ยวแห่งประเทศไทยจึงเข้ามาส่งเสริมเป็นกิจกรรมสำคัญทางการท่องเที่ยวในระดับนานาชาติ โดยมีจุดยืนในการคงความสมดุลระหว่างการรักษาวัฒนธรรมดั้งเดิมและการเผยแพร่การท่องเที่ยวเชิงวัฒนธรรมเป็นแนวหลักเพื่อเปิดโอกาสให้นักท่องเที่ยวต่างถิ่นได้มีโอกาสเรียนรู้วัฒนธรรมอันดีงามของแต่ละท้องถิ่นเพียงพอในการเข้าใจวิถีชีวิตของชุมชนนั้นได้มากขึ้น โดยเทศบาลตำบลศรีมหาโพธิดำเนินการจัดงานดังกล่าว ณ วัดใหม่กรงทอง หมู่ที่ 4 อำเภอศรีมหาโพธิ อำเภอศรีมหาโพธิ จังหวัดปราจีนบุรี

**วัตถุประสงค์**

1. เพื่อเผยแพร่ประชาสัมพันธ์และส่งเสริมให้เกิดการมีส่วนร่วมในการอนุรักษ์ภูมิปัญญา ศิลปะและฟื้นฟูประเพณีอันดีงามของไทยแต่โบราณไว้สืบทอดต่อไป

2. เพื่อสร้างความตระหนักให้ประชาชนเกิดความรัก หวงแหน มีส่วนร่วมในการเฝ้าระวังบำรุงรักษา และฟื้นฟูต้นน้ำอย่างจริงจังและต่อเนื่อง

3. เพื่อเป็นการส่งเสริมความสามัคคี ระหว่างประชาชนและหน่วยงานต่างๆทั้งภาครัฐและเอกชน

4. เพื่อเป็นการส่งเสริมการท่องเที่ยวภายในเขตเทศบาลฯ

**งานประเพณีสงกรานต์**

**หลักการและเหตุผล**

ในอดีตวันที่ 13 เมษายน ของทุกปีเป็นวันสงกรานต์และถือเป็นวันขึ้นปีใหม่ของคนไทย มาแต่โบราณ ครั้นถึงปีพุทธศักราช 2484 จึงได้กำหนดวันที่ 1 มกราคม เป็นวันขึ้นปีใหม่ตามแบบสากล แต่ก็ยังถือว่าวันที่ 13 เมษายน เป็นวันขึ้นปีใหม่ของไทย เป็นประเพณีที่ได้ปฏิบัติสืบทอดมายาวนานจนมีเอกลักษณ์ อันโดดเด่นกลายเป็นวัฒนธรรมประจำชาติที่มีความพิเศษจนแม้แต่ชาวต่างชาติก็ยังให้ความสนใจและรู้จักประเพณีนี้อย่างดี

ปัจจุบัน รัฐบาลได้ประกาศให้วันที่ 13 - 15 เมษายน ของทุกปี เป็นวันสงกรานต์โดยกำหนด ให้วันที่ 13 เมษายน ของทุกปี เป็นวันผู้สูงอายุแห่งชาติ ซึ่งผู้สูงอายุคือผู้สร้างประโยชน์ให้แก่ชาติบ้านเมืองมาแล้ว นับไม่ถ้วน หรืออย่างน้อยๆก็เป็นหนึ่งในผู้มีพระคุณของครอบครัวที่เราจะละเลยเสียไม่ได้ และวันที่ 14 เมษายน เป็นวันครอบครัวแห่งชาติ ซึ่งรัฐบาลได้ประกาศให้เป็นวันหยุดต่อเนื่องกัน เพื่อให้ประชาชนที่ทำงานในต่างท้องที่ ได้กลับไปยังถิ่นฐาน ของตน เพื่อร่วมทำบุญ เยี่ยมเยียนบุพการีและสนุกสนานกับครอบครัว เพื่อนฝูง

เทศบาลตำบลศรีมหาโพธิ ได้เล็งเห็นถึงประเพณีที่งดงาม อ่อนโยน เอื้ออาทร และเต็มไปด้วยบรรยากาศของความกตัญญู ความสนุกสนาน ความอบอุ่นและการให้เกียรติเคารพซึ่งกันและกัน สะท้อนให้เห็นถึงลักษณะของความเป็นไทยได้อย่างชัดเจนและจัดกิจกรรมเนื่องในวันผู้สูงอายุแห่งชาติ กิจกรรมวันไหลและส่งเสริมการท่องเที่ยวบริเวณสวนสาธารณะโบราณสถานลายพระหัตถ์ โบราณสถานพานหิน และโบราณสถานหลุมเมือง ซึ่งในวันที่ 14 เมษายนของทุกปี ซึ่งจะมีการจัดกิจกรรมหลายอย่าง อาทิ การทำบุญตักบาตร การจัดขบวนแห่พระพุทธรูป ขบวนแห่รูปหล่ออดีตเจ้าอาวาสวัดใหม่กรงทอง เกจิอาจารย์ ขบวนแห่รถบุปผาชาติขององค์กรปกครองส่วนท้องถิ่น สถานศึกษา หน่วยงานภาครัฐและเอกชน พิธีทำบุญถวายภัตตาหารแด่พระสงฆ์ พิธีสรงน้ำพระพุทธรูป พระภิกษุสงฆ์ สามเณร รดน้ำขอพรผู้สูงอายุ จัดเลี้ยงอาหารแก่ผู้สูงอายุที่มาร่วมงาน การแสดงดนตรีพื้นบ้านกลองยาว รำวงย้อนยุค การเล่นสาดน้ำสงกรานต์ ฯลฯ และส่งเสริมการจัดงานปราศจากเครื่องดื่มแอลกอฮอล์

## วัตถุประสงค์

1. เพื่อรักษาฟื้นฟูขนบธรรมเนียมประเพณี ภูมิปัญญา ศิลปะอันดีงามของท้องถิ่นไว้
2. เพื่อให้ลูกหลานได้เห็นความสำคัญและแสดงความกตัญญูต่อผู้สูงอายุ
3. เพื่อให้เกิดความสามัคคีแก่กลุ่มชนในท้องถิ่น
4. เพื่อให้ประชาชนได้พักผ่อนหย่อนใจและสนุกสนานรื่นเริงกับกิจกรรมวันไหล
5. เพื่อเป็นการส่งเสริมการท่องเที่ยวของอำเภอศรีมหาโพธิ
6. เพื่อส่งเสริมให้พุทธศาสนิกชนได้ร่วมทำบุญตักบาตรในวันสงกรานต์

**งานเฉลิมฉลองลายพระหัตถ์ พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว รัชกาลที่ 5**

**หลักการและเหตุผล**

อำเภอศรีมหาโพธิ เป็นอำเภอหนึ่งของจังหวัดปราจีนบุรี อยู่ห่างจากจังหวัดไปทางทิศตะวันออก เป็นระยะทาง ๒๐ กิโลเมตร เป็นบริเวณที่มีเมืองโบราณที่เรียกว่า “ดงศรีมหาโพธิ” และมีสถานที่โบราณสถานที่สำคัญ คือ โบราณสถานลายพระหัตถ์ ตั้งอยู่ในเขตบ้านโคกขวาง ตำบลหนองโพรง หรือเมืองนางอมรเทวีโบราณสถาน ลายพระหัตถ์ คือ ซากเทวาลัยสมัยลพบุรี อายุสมัยเดียวกับเมืองศรีมโหสถ และเมืองนางอมรเทวี มีอายุราวพุทธ ศตวรรษที่ 12-13 ก่อด้วยฐานศิลาแลงเป็นชั้น ๆ ขึ้นไป

ครั้นถึง รศ. 127 (พ.ศ.2451) พระบาทสมเด็จพระจุลจอมเกล้าอยู่หัว ได้เสด็จมาทอดพระเนตรตามพระราชหัตถเลขาของล้นเกล้ารัชกาลที่ ๕ เรื่องเสด็จประพาสมณฑลปราจีนบุรี เมื่อเดือนธันวาคม พ.ศ. ๒๔๕๑ ใจความว่า “วันที่ ๑๗ ลงเรือล่องไปดูตลาดและขึ้นมาตามลำน้ำแวะกินข้าวที่บ้านตำบลศรีมหาโพธิ ซึ่งอยู่ใต้วัดอินทรแบก เมื่อมาถึงพลับพลาศรีมหาโพธิไม่ให้หยุด เลยขึ้นไปดูบ้านเจ้าอลังการที่ย่านนางวิ่งเลยขึ้นไปทางท่าตูมว่าเป็นทางพวกบ่อทองลงแต่เดี๋ยวนี้ไม่ได้ทำทอง จากนั้นล่วงกลับมาที่พลับพลาศรีมหาโพธิได้พบพระยารัตนสมบัติ วันที่ ๑๘ เสด็จทางชลมารค ขึ้นที่อำเภอศรีมหาโพธิ ได้ทรงช้างพังกบุมของเจ้าพระยาอภัยภูเบศร ในการเสด็จทอดพระเนตรโบราณสถานพานหิน โบราณสถานลายพระหัตถ์ และหลุมเมือง แล้วเสด็จกลับ” เมื่อพระองค์ทรงเสด็จทอดพระเนตรโบราณสถานแล้ว และได้ทรงลงพระปรมาภิไธย ย่อไว้ที่แผ่นศิลาแลงสี่เหลี่ยมผืนผ้าขนาดสูง 1.00 เมตร กว้าง 0.50 เมตร ยาว 1.00 เมตร อันตั้งอยู่บนฐานเทวาลัยว่า “จ.ป.ร.127” ซึ่งพระปรมาภิไธยย่อนี้ ต่อมาได้มีการสร้างมณฑปคอนกรีตเสริมเหล็กรูปสี่เหลี่ยมจัตุรัส กว้างยาวด้านละ ๓.๕ เมตร สูง ๑๑ เมตร ครอบลายพระหัตถ์ไว้ เป็นมณฑปหลังคาทรงปราสาท ประดับช่อฟ้าใบระกา หน้าบันประดับลายปูนปั้นรูปครุฑ และรูปดอกไม้ เปิดซุ้มจระนำไว้สามด้าน ด้านใต้เหลือก่อผนังปิด ทางขึ้นอยู่ทางทิศเหนือโบราณสถานลายพระหัตถ์ ได้ขึ้นทะเบียนเป็นโบราณสถานของชาติ เมื่อปี พ.ศ.๒๕๒๓

ในการนี้ ประชาชนชาวอำเภอศรีมหาโพธิ ร่วมกับ อำเภอศรีมหาโพธิ รวมถึงหน่วยงานภาครัฐ/เอกชน/องค์กรปกครองท้องถิ่น ได้พร้อมใจกันจัดกิจกรรมเพื่อรำลึกถึงโอกาสสำคัญนี้ จึงกำหนดจัดงานเฉลิมฉลองลายพระหัตถ์ รัชกาลที่ 5 ระหว่างวันที่ 17 – 18 ธันวาคม ของทุกปี ซึ่งเป็นวันที่พระพุทธเจ้าหลวง (พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว รัชกาลที่ 5) ทรงเสด็จประพาสดงศรีมหาโพธิ นับว่าเป็นบุญบารมีของชาวอำเภอศรีมหาโพธิ ที่จะได้พร้อมใจกันจัดงานเฉลิมฉลองลายพระหัตถ์เพื่อน้อมรำลึกถึงพระพระมหากรุณาธิคุณ และพระบารมีของพระพุทธเจ้าหลวง (พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว รัชกาลที่ 5) เป็นการแสดงความจงรักภัคดี ต่อสถาบันพระมหากษัตริย์ ตลอดจน เป็นการหล่อหลอมจิตใจประชาชน เกิดความรักษ์ถิ่น รู้รักสามัคคี สมานฉันท์ ทุกหมู่เหล่าและเป็นสิริมงคลของบ้านเมือง สร้างเสริมให้เด็ก เยาวชนรวมถึงประชาชนทั่วไปได้เรียนรู้เกี่ยวกับประวัติศาสตร์มิให้เลือนหายไปจากท้องถิ่น และมีความรักในโบราณสถานอันทรงคุณค่า ช่วยกันทำนุบำรุงให้อยู่คู่อำเภอศรีมหาโพธิ ต่อไป สถานที่จัดงาน ณ สวนสาธารณะ โบราณสถานลายพระหัตถ์ หมู่ 6 ตำบลหนองโพรง อำเภอ ศรีมหาโพธิ จังหวัดปราจีนบุรี (หมู่ที่ 6 ตำบล หนองโพรง บางส่วน อยู่ในเขตเทศบาลตำบลศรีมหาโพธิ)

**วัตถุประสงค์**

๑. เพื่อให้หน่วยงานของภาครัฐ/เอกชน/องค์กรปกครองท้องถิ่น ร่วมเฉลิมฉลองลายพระหัตถ์ พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว รัชกาลที่ 5 เมื่อครั้งเสด็จประพาส มณฑล ปราจีนบุรี

๒. เพื่อให้ประชาชนในพื้นที่ได้มีโอกาสเข้าร่วมกิจกรรมในการแสดงออกถึงความจงรักภักดีต่อสถาบันพระมหากษัตริย์เกิดความรักและเทิดทูนสถาบันพระมหากษัตริย์ ปกป้องสถาบันสำคัญของชาติ ให้เป็นที่ยึดเหนี่ยวจิตใจ โดยคำนึงถึงประโยชน์ของชาติ

๓. เพื่อให้เด็ก เยาวชน ผู้สูงอายุ กลุ่มสตรี ผู้นำชุมชน องค์กรปกครองส่วนท้องถิ่น ประชาชนทั้งภาครัฐและเอกชนได้น้อมรำลึกถึงพระมหากรุณาธิคุณ พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว รัชกาลที่ 5 และเผยแพร่บุญญาธิการของพระองค์ท่านให้เยาวชนคนรุ่นหลังได้รับทราบ

๔. เพื่อให้เด็ก เยาวชนมีความรู้เกี่ยวกับประวัติศาสตร์ของไทยและความเป็นมาของโบราณสถาน ลายพระหัตถ์จากการจัดนิทรรศการ และร่วมแสดงออกถึงความจงรักภักดีและความกตัญญูกตเวทีต่อสถาบันพระมหากษัตริย์

๕. เพื่อให้เด็ก เยาวชน ได้เรียนรู้พระราชกรณียกิจของพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว รัชกาลที่ 5 ที่ทรงทำคุณประโยชน์อย่างใหญ่หลวงให้กับประเทศชาติ

6. เพื่อปลูกฝังให้เด็ก เยาวชน ผู้สูงอายุ กลุ่มสตรี ผู้นำชุมชน องค์กรปกครองส่วนท้องถิ่น ประชาชนทั้งภาครัฐและเอกชนเกิดจิตสำนึก มีความตระหนักและเห็นความสำคัญของการอนุรักษ์โบราณสถาน โบราณวัตถุ และสิ่งแวดล้อม

7. เพื่อปลูกฝังให้ประชาชน เด็ก เยาวชน ผู้สูงอายุ กลุ่มสตรี ผู้นำชุมชน มีคุณธรรม จริยธรรม จากการฟังพระธรรมเทศนาและการร่วมปฏิบัติธรรม รับฟังพระสวดพระพุทธมนต์

**ภูมิปัญญาท้องถิ่น ในเขตเทศบาลตำบลศรีมหาโพธิ**

**ภูมิปัญญาท้องถิ่น สาขาเกษตรกรรม** หมายถึง ความสามารถในการผสมผสานองค์ความรู้ ทักษะ และ เทคนิคด้านการเกษตรกับเทคโนโลยี โดยการพัฒนาบนพื้นฐาน คุณค่าดั้งเดิม ซึ่งคนสามารถพึ่งพา ตนเองในสภาวการณ์ต่างๆ ได้ เช่น การทำการเกษตรแบบผสมผสาน การแก้ปัญญา การเกษตร เป็นต้น ผู้มีภูมิปัญญาท้องถิ่น สาขาเกษตรกรรม ในเขตเทศบาลตำบลศรีมหาโพธิ

|  |  |  |  |
| --- | --- | --- | --- |
| **ลำดับที่** | **ชื่อ- สกุล** | **ภูมิปัญญาท้องถิ่น** | **สถานที่** |
| 1 |  | เกษตรแนวตั้ง |  |
| 2 | นายมาร์วิน ขุมทรัพย์ | สวนส้มโอ | 21/5 ม.9 ตำบลศรีมหาโพธิ |

**ภูมิปัญญาท้องถิ่น สาขาอุตสาหกรรมและหัตถกรรม (ด้านการผลิตและการบริโภค)** หมายถึง การรู้จักประยุกต์ใช้เทคโนโลยีสมัยใหม่ในการแปรรูปผลผลิตเพื่อ ชะลอการนำเข้าตลาด เพื่อแก้ปัญหาด้าน การบริโภคอย่างปลอดภัย ประหยัด และเป็นธรรมอันเป็นกระบวนการให้ชุมชนท้องถิ่นสามารถ พึ่งตนเองทาง เศรษฐกิจได้ ตลอดทั้งการผลิตและการจัดจำหน่ายผลผลิตทางหัตถกรรม เช่น การรวมกลุ่มของกลุ่มโรงงานยางพารา กลุ่มหัตถกรรม และอื่นๆ เป็นต้น ผู้มีภูมิปัญญาท้องถิ่น สาขาอุตสาหกรรมและหัตถกรรม (ด้านการผลิตและการบริโภค) ในเขตเทศบาลตำบล ศรีมหาโพธิ

|  |  |  |  |
| --- | --- | --- | --- |
| **ลำดับที่** | **ชื่อ- สกุล** | **ภูมิปัญญาท้องถิ่น** | **สถานที่** |
| 1 | นางนพวรรณ อินทร์แก้ว | 1. งานเครื่องใช้ เครื่องประดับ 2. งานประดิษฐ์ดอกไม้จันทน์พวงหรีด |  |
| 2 | นางธีรวรรณ เจียมวิไล | 1. ผลิตภัณฑ์น้ำยาเอนกประสงค์ 2. งานดอกไม้ประดิษฐ์ 3. งานร้อยคริสตัล |  |
| 3 | นางวาสนา นามเสาร์ | 1. งานเครื่องหอม 2. งานแกะสลัก 3. งานจัดดอกไม้ | 3/4 หมู่ 6 ตำบลหนองโพรง  081-6870316 |
| 4 | นางบังอร กาพย์แก้ว | 1. งานเครื่องหอม 2. งานแกะสลัก 3. งานจัดดอกไม้ | 51/10 ม. 6 ตำบลหนองโพรง  081-7812981 |
| 6 | นายมาร์วิน ขุมทรัพย์ | 1. งานเฟอร์นิเจอร์ไม้ | 21/5 ม.9 ตำบลศรีมหาโพธิ |

**ภูมิปัญญาท้องถิ่น สาขาการแพทย์ไทย** หมายถึง ความสามารถในการจัดการป้องกันและ รักษาสุขภาพ ของคนในชุมชน โดยเน้นให้ชุมชนสามารถพึ่งพาตนเองทาง ด้านสุขภาพและอนามัยได้ ผู้มีภูมิปัญญาท้องถิ่น สาขาการแพทย์ไทย ในเขตเทศบาลตำบลศรีมหาโพธิ

|  |  |  |  |
| --- | --- | --- | --- |
| **ลำดับที่** | **ชื่อ- สกุล** | **ภูมิปัญญาท้องถิ่น** | **สถานที่** |
| 3 | นางวาสนา นามเสาร์ | 1. ยาดม,ยาหม่อง | 3/4 หมู่ 6 ตำบลหนองโพรง  081-6870316 |
| 4 | นางบังอร กาพย์แก้ว | 1. ยาดม,ยาหม่อง | 51/10 ม. 6 ตำบลหนองโพรง  081-7812981 |

**4.** **สาขาการจัดการทรัพยากรธรรมชาติและสิ่งแวดล้อม** หมายถึง ความสามารถเกี่ยวกับการจัดการทรัพยากรธรรมชาติและสิ่งแวดล้อม ทั้งอนุรักษ์ การพัฒนา และใช้ประโยชน์จากคุณค่าของทรัพยากรธรรมชาติและสิ่งแวดล้อมอย่างสมดุลและยั่งยืน

|  |  |  |  |
| --- | --- | --- | --- |
| **ลำดับที่** | **ชื่อ- สกุล** | **ภูมิปัญญาท้องถิ่น** | **สถานที่** |
|  |  |  |  |
|  |  |  |  |

**5. สาขากองทุนและธุรกิจชุมชน** หมายถึง ความสามารถในด้านบริหารจัด การค้าการ สะสมและบริการกองทุนและธุรกิจในชุมชน ทั้งที่เป็นเงินตราและ โภคทรัพย์เพื่อเสริมชีวิตความ เป็นอยู่ของสมาชิกในชุมชน

|  |  |  |  |
| --- | --- | --- | --- |
| **ลำดับที่** | **ชื่อ- สกุล** | **ภูมิปัญญาท้องถิ่น** | **สถานที่** |
|  |  |  |  |
|  |  |  |  |

**6.** **สาขาสวัสดิการ** หมายถึง ความสามารถในการจัดสวัสดิการในการประกัน คุณภาพชีวิต ของคนให้เกิดความมั่นคงทางเศรษฐกิจ สังคม และ วัฒนธรรม

|  |  |  |  |
| --- | --- | --- | --- |
| **ลำดับที่** | **ชื่อ- สกุล** | **ภูมิปัญญาท้องถิ่น** | **สถานที่** |
|  |  |  |  |
|  |  |  |  |

**7. สาขาศิลปกรรม** หมายถึง ความสามารถในการผลิตผลงานทางด้านศิลปะ สาขาต่างๆ เช่น จิตกรรม ประติมากรรม วรรณกรรม ทัศนศิลป์ คีตศิลป์ เป็นต้น

|  |  |  |  |
| --- | --- | --- | --- |
| **ลำดับที่** | **ชื่อ- สกุล** | **ภูมิปัญญาท้องถิ่น** | **สถานที่** |
|  | นายบุญส่ง สุริยวงษ์ | การแต่งกลอน | **317 ม.3 ตำบลศรีมหาโพธิ** |
|  | นายมาร์วิน ขุมทรัพย์ | ประติมากรรม (งานไม้) | **21/5 ม.9 ตำบลศรีมหาโพธิ** |

**8. สาขาจัดการ** หมายถึง ความสามารถในการบริหารการจัดการดำเนินงาน ด้านต่างๆ ทั้ง ขององค์กรชุมชน องค์กรทางสังคมอื่นๆ ในสังคมไทย เช่น การจัดการองค์กรของกลุ่มแม่บ้าน ระบบผู้เฒ่าผู้แก่ในชุมชน เป็นต้น กรณีของการจัดการศึกษาเรียนรู้ นับได้ว่าเป็นภูมิปัญญาสาขา การจัดการที่มีความสำคัญ เพราะการจัดการศึกษาเรียนรู้ดี หมายถึง กระบวนการเรียนรู้พัฒนา และถ่ายทอดความรู้ภูมิปัญญาไทยที่มีประสิทธิผล

|  |  |  |  |
| --- | --- | --- | --- |
| **ลำดับที่** | **ชื่อ- สกุล** | **ภูมิปัญญาท้องถิ่น** | **สถานที่** |
|  |  |  |  |
|  |  |  |  |

**9. สาขาภาษาและวรรณกรรม** หมายถึง ความสามารถผลิตผลงาน เกี่ยวกับด้านภาษา ทั้ง ภาษาถิ่น ภาษาโบราณ ภาษาไทย และการใช้ภาษา ตลอดทั้งด้านวรรณกรรมทุกประเภท

|  |  |  |  |
| --- | --- | --- | --- |
| **ลำดับที่** | **ชื่อ- สกุล** | **ภูมิปัญญาท้องถิ่น** | **สถานที่** |
|  | นายบุญส่ง สุริยวงษ์ | การแต่งกลอน | **317 ม. 3 ตำบลศรีมหาโพธิ** |
|  |  |  |  |

**10. สาขาศาสนาและประเพณี** หมายถึง ความสามารถประยุกต์และ ปรับใช้หลักธรรม คำสอนทางศาสนาความเชื่อและประเพณีดั้งเดิมที่มีคุณค่า ให้เหมาะสมต่อการประพฤติปฏิบัติให้ บังเกิดผลดีต่อบุคคลและสิ่งแวดล้อม เช่น การถ่ายทอดหลักศาสนา การจัดพิธีบวงสรวงโบราณสถานลายพระหัตถ์ ฯลฯ เป็นต้น

|  |  |  |  |
| --- | --- | --- | --- |
| **ลำดับที่** | **ชื่อ- สกุล** | **ภูมิปัญญาท้องถิ่น** | **สถานที่** |
|  | พระอาจารย์สมศักดิ์ ศรีไทย  (ธมฺมานนฺโท) | วิทยากรการวิปัสนากรรมฐาน | **วัดอินทรแบก หมู่ที่ 3**  **ตำบลศรีมหาโพธิ** |
|  | พระปิยะศักดิ์ เจริญวารี  (สิริวฺณโณ) | วิทยากรการวิปัสนากรรมฐาน | **วัดอินทรแบก หมู่ที่ 3**  **ตำบลศรีมหาโพธิ** |
|  | นายบุญส่ง สุริยวงษ์ | ผู้นำทางด้านศาสนาพุทธ | **317 ม. 3 ตำบลศรีมหาโพธิ** |
|  | นายอนันต์ งามประหยัด | ผู้นำทางด้านศาสนาพุทธ |  |